Pametni telefoni nude znatno više od uputa kako stići do nekog mjesta
Uz upute o lokacijama, korisnici mogu dobiti preporuke za restorane, muzeje, kazališta i slično
28 posto korisnika svakodnevno koristi mobilne i društvene mreže na svojim telefonima U biznisu prodaje nekretnina postoji jedna dobro poznata uzrečica – lokacija, lokacija, lokacija, što znači da mjesto na kojem se nekretnina nalazi znači više nego bilo koji drugi faktor, kad se radi o ocjenjivanju vrijednosti. No, lokacija poprima jedno potpuno drugačije značenje u današnjem svijetu pametnih telefona i sličnih elektronskih naprava. Kada je globalno satelitsko pozicioniranje i praćenje postalo naširoko dostupno na kompjuterima i telefonima, prodaja zemljopisnih karata opala je, kao i običaj pitanja prolaznika da nam pomognu naći neko mjesto. Neki ljudi nikada i ne izlaze iz kuće, prije nego pogledaju upute na svom GPS-u. Neke aplikacije za telefone čak nude informacije o trenutnom stanju na cestama, prometnim nesrećama i slične informacije. Jedno novo istraživanje centra Pew, otkrilo je da 28 posto odraslih ljudi svakodnevno koristi mobilne i društvene mreže. I to ne samo kako bi dobili upute o tome kako doći na neko mjesto. Mnogi vlasnici pametnih telefona koriste ih kako bi dobili preporuke za restorane, muzeje, i kazališta, ovisno o tome gdje se trenutno nalaze. Mlađi korisnici koriste takozvane geo-social službe, kao što su Foursquare, i Gowalla, kako bi pratili gdje im se nalaze prijatelji, i kako bi izabrali mjesta za izlaske. Korisnici Foursquarea mogu igrati igru u kojoj se rivali natječu kako bi postali “gradonačelnici” nekog mjesta, bilo da se radi o poslovnoj zgradi, ili pošti, tako što šalju signal da se nalaze na toj konkretnoj lokaciji.